Maailmassa on monia kirjoja, mutta yksi kirjojen kirja, -
ja tuo kirja on Raamattu, Jumalan sana.
Tervetuloa ohjelmasarjaan, jossa käsittelemme Danielin kirjaa.
Tänään on vuorossa luku 10.
Kohtaamme Danielin kirjan luvussa 10 -
Danielin, joka on puolipaastossa ja rukouksessa -
kolme viikkoa murheen murtamana.
Tervetuloa, Niilo Närhi. - Kiitos.
Olet paneutunut Danielin kirjan sanomaan, nyt luku 10.
Murheellinen Daniel rukouksessa ja paastossa.
Mikä aiheutti tämän Danielille?
On mielenkiintoista, että tämä luku 10 poikkeaa pikkuisen.
Olemme keskellä apokalyptistä, eskatologista ja profeetallista osiota.
Tämä pikkuisen poikkeaa muista luvuista -
koska, se avaakin meille verhoa ja antaa meidän nähdä -
näkymättömän maailman tapahtumia.
Mutta meille ei kerrota suoraan, -
miksi Daniel oli murheen murtama ja antautui rukoukseen ja puolipaastoon.
Me voimme päätellä, -
kun tiedämme, milloin tämä näky tapahtui.
Tämä näky on ajoitettu Persian kuninkaan Kooreksen -
kolmanteen hallitusvuoteen, joka tapahtui vuonna 536 tai 535 eKr..
Nyt Esran kirjan ensimmäinen luku paljastaa meille, -
että ensimmäisenä hallitusvuotena Koores eli Kyyros -
salli juutalaisten palata jälleen rakentamaan Jerusalemin temppeliä.
Tapahtui se, minkä Jeremia oli ennustanut.
Jopa etuajassa he pääsivät lähtemään.
Kun luemme Esran kirjaa, niin huomaamme, -
että vain noin 50 000 palasi takaisin -
sieltä Baabelin virtojen viereltä, -
jota Psalmin kirjoittaja kuvaa, ja josta on tehty laulu, -
"Baabelin virtain vierillä me olimme -
ja pajuihin olimme ripustaneet kanteleemme."
He olivat vierailla mailla tai vieraalla maalla.
Valtaosa juutalaisista oli juurtunut sinne.
Oli syntynyt kokonaan uusi sukupolvi, jopa kaksikin, -
jotka päättivät jäädä. Noin 50 000 palasi.
Myös temppelin rakentaminen kohtasi vastustusta -
ja se pysähtyi.
Me huomaamme sen, mitä Hesekiel profetoi luvussa 37.
On haudoista noussut kansa, joka palaa takaisin omaan maahansa -
ja jonka päälle vuodatetaan Henki.
Eli kuolleitten laaksossa olevat kuolleet luut?
Tämä ei suinkaan toteutunut tässä -
pakkosiirtolaisuudesta paluussa.
Se on vielä edessäpäin, tai se alkoi tapahtua käsitykseni mukaan -
vuonna 1948, kun Israel itsenäistyi.
On suorastaan koskettavaa havaita, -
että 70 vuotta Baabelissa viettänyt -
ikämies Daniel -
kantoi vielä kuormaa Jerusalemista ja omasta kansasta.
Sieltä kiiri viestejä Babyloniaan, -
tai nyt siellä elettiin Meedo-Persian aikaa, -
mutta Daniel oli edelleen Baabelissa.
Danielin korviin kiiri viestiä, että kaikki ei lähtenytkään.
Ja temppelin rakennus on pysähtynyt.
Voimme päätellä, että tämän seurauksena Daniel, -
ikääntynyt Herran palvelija, antautuu paastoon ja rukoukseen -
ja alkaa rukoilemaan kansansa puolesta.
Nyt on kolme viikkoa kulunut, Daniel on puoli paastossa, -
ja niin kuin sanoit, on tämän kyseisen asian taakoittamana -
ja Jumala vastaa rukoukseen.
Tulee hyvin voimallinen, voisiko sanoa, -
että enkelin tai henkimaailman kohtaaminen Danielilla.
Voisitko Niilo lukea sen Raamatun tekstin?
Luemme Danielin kirjan 10 luvun, jakeet 5 ja 6.
Niilo, tämä kuulostaa kuvaukselta, -
kun Johannes näkee Patmoksella Jeesuksen Kristuksen?
Siellä kuvataan lähes identtisesti tätä, -
joten onko Jeesus ilmestynyt tässä Danielille?
Vai joku muu?
Aika monet ajattelevat, että tämä on ennen inkarnaatiota, -
ennen lihaksi tuloa ilmestynyt Jeesus.
Minä itse ajattelen, että tässä on kyseessä -
korkea-arvoinen enkeliolento.
Millä perusteella? - Minä perustelen sitä sillä, -
että olento kertoi Persian enkeliruhtinaan vastustaneen häntä -
kolmen viikon ajan ja hän tarvitsi avuksensa arkkienkeli Mikaelin.
Itse päättelen näin, että tuskin on kyseessä Jeesus, -
koska Jeesus on Jumala.
Ei kai Jumala olisi tarvinnut toisen enkelin apua.
Ja viimeinen jae osoittaa, -
että enkeli Miikael antoi apua Persian ja Jaavanin ruhtinaita vastaan.
Nyt monet ajattelevat, että on kaksi enkeliruhtinasta, -
Miikael ja Gabriel.
Tässä Miikaelia kutsutaan "yksi ensimmäisistä enkeliruhtinaista", -
ehkä suurimmista enkeliruhtinaista.
Minun käsityksen mukaan se tarkoittaa, -
että henkimaailmassa saattaa olla moniakin enkeliruhtinaita, -
joita Raamattu ei nimeä. Mutta siellä on joka tapauksessa.
Tämä Danielin reaktio, kun Daniel menettää kaiken voimansa, -
osoittaa, että tämä oli väkevä ja voimakas enkeliruhtinas.
Tämän enkelin ilmestyminen ja se, mitä hän kertoo -
ja tämän tapahtuman seurauksena, Danielin kirjan lukua 10 -
monet tahot kutsuvat hengellisen sodankäynnin luvuksi -
tai hengellisen sodankäynnin oppikirjaksi.
Voitko avata tätä hieman. Mistä tämä johtuu?
Minusta se on erittäin osuva nimi tai otsikko tälle luvulle.
Tässä luvussa avataan verho, -
vedetään syrjään näkymättömän ja näkyvän todellisuuden väliltä -
ja paljastetaan asioita, jotka tapahtuvat verhon tuolla puolen.
Paavali kuvasi tätä Efesolaiskirjeen 6 luvussa, -
jossa hän kertoo taivaanavaruuksissa sijaitsevista -
henkivoimista ja henkivalloista, -
jotka ovat oppositiossa Jumalaa vastaan ja vastustavat Häntä.
Ilmestyskirja kuvaa myöskin tätä näkymätöntä maailmaa laajasti.
Tämä luku kuvailee meille näkymättömässä -
tai näkymättömissä käytävää taistelua -
hyvyyden ja pahuuden voimien välillä.
Eli tämä ikiaikainen taistelu, joka lähti liikkeelle -
Lusiferin, paholaisen lankeemuksesta, -
tuli näkyväksi Eedenin puutarhassa.
Kun käärme houkuttelee ensimmäisen ihmisparin syntiinlankeemukseen, -
se ei ollut pelkkä käärme, joka oli käärmeen hahmossa -
vaan takana oli langennut enkeliruhtinas, paholainen.
Ja tätä taistelua on käyty aina meidän päiviimme asti -
ja tulevaisuuteenkin.
Ja nyt meille pikkuisen paljastetaan, mitä sieltä löytyy.
Sekulaarisessa tai New Age -tyyppisessä kirjallisuudessa -
ja myös protestanttisessa, vanhanaikaisessa -
ja katolisessa kirjallisuudessa enkelit kuvataan -
lempeiksi naishahmoiksi, jotka auttavat ja lohduttavat.
Tai se maalaus, missä kaksi lasta kulkee rotkon yli.
Siinä on kaunis, naiselta näyttävä enkelihahmo saattamassa.
Nyt kun katsomme tätä lukua ja Danielin kirjaa, meille on esitelty -
erilaisia enkelihahmoja ja myös paholaisen voimia.
Mitä tämä opettaa meille hengellisestä sodankäynnistä -
ja näistä taivaallisista henkivalloista?
Ovatko ne mukavia pörriäisiä tuolla näkymättömissä?
Ei. Se on mielenkiintoista, että ihmisten on helppo samaistua -
tällaisiin enkeliolentoihin, -
pehmeisiin, pullan tuoksuisiin, joilla on siivet.
Ja sitten vielä surun keskellä, kun joku läheinen kuolee, -
niin sanotaan, että he muuttuvat enkeleiksi ja ovat pilven reunalle.
Tämä on helppo tapa uskosta osattomalle ihmiselle -
paeta sitä todellisuutta, jota Raamattu meille kuvaa.
Raamattu, erityisesti tässä luvussa, kuvaa, -
että on olemassa pahuuden sekä hyvyyden henkivoimia.
Nämä ovat organisoituneita ja siellä vallitsee tietty hierarkia.
Sieltä löytyy ylienkeleitä ja demoni voimia, -
joita kutsutaan jonkun maan tai valtakunnan ruhtinaiksi, -
enkeliruhtinaiksi tai ruhtinaiksi.
Minulle se tietysti kertoo, -
että maan päällä tapahtuvien poliittisten tapahtumien taustalla -
vaikuttavat henkivallat.
Näkyvien muutosten takana on näkymättömät voimat, -
jotka sitten tulevat tavalla tai toisella näkyviin.
Ja vielä se, mikä on mielenkiintoista, että tietyt pahuudenvoimat -
vaikuttavat tietyillä maantieteellisillä alueilla.
Tässä puhuttiin Persian enkeliruhtinaasta -
ja Kreikan enkeliruhtinaasta.
Tämä on kronologisestikin mielenkiintoista.
Kun Daniel näkee tämän näyn, niin silloin Meedo-Persia oli maailmanvalta.
Me ymmärrämme tästä, että sen takana oli tietyt henkivallat.
Seuraava maailmanvalta oli Kreikka, -
ja vanhassa käännöksessä puhuttiin Jaavanista.
Sielläkin oli myös oma enkeliruhtinas, henkivalta.
Se kertoo meille siitä, että näiden poliittistenvaltojen takana, -
jotka vaikuttavat maan päällä, on näkymättömiä henkivaltoja.
Sitten meille kerrotaan Israelista ja juutalaisista,-
jotka tämä erityisen valintansa tähden, -
jonka Jumala on heille antanut, -
ovat historiallisten tapahtumien keskipisteessä.
Danielin kirja seuraa Israelia, juutalaisia, heidän tapahtumiaan.
Ja aina kun on joku pakanavalta, -
niin kuitenkin siellä keskiössä on Israel ja juutalaiset.
Kuten sanoin aikaisemmin, Mongolia valloitti suuria osia maailmasta.
Tosin ei Läntistä-Eurooppaa ja ennen muuta, ei Israelia.
Sen takia, ehkä, Danielin näyssä ei juurikaan viitata ollenkaan -
näihin Mongoli valloittajiin.
Tässä löydämme, jakeessa 14, -
-taas palaamme tähän yhteen avaimeen Danielin kirjaan-,
mitä on tapahtuva sinun kansallesi, päivien lopulla. - Kyllä.
Jumalan mielenkiinto ja profeetalliset kirjoitukset seuraa juutalaisia -
ja Israelia, ja he joutuvat jatkuvasti myllerryksiin.
Jumala on antanut juutalaisille oman enkeliruhtinaan, -
suojelusenkelin nimeltään Miikael.
Jae 21, teidän enkeliruhtinaanne Miikael. - Aivan .
Eli juutalaisilla on oma enkeliruhtinas.
Ja varmasti tämän enkeliruhtinaan alla on organisoitu joukko enkeleitä, -
jotka aktivoituvat silloin, kun heitä tarvitaan -
ja silloin, kun on juutalaiset kyseessä.
Nyt näemme, kun esirippua pikkuisen meille raotetaan, että taivaallisissa, -
näkymättömässä todellisuudessa on kamppailu käynnissä.
Meille kerrotaan, että näkymätön vaikuttaa näkyväiseen -
ja näkyväinen vaikuttaa näkymättömään.
Daniel rukoili ja paastosi puolipaastossa 21 päivää -
ja se sai aikaan näkymättömissä vaikutusta.
Mainitsit, että tässä tulee ilmi, -
että on alueellisia henkivaltoja ja ruhtinaita.
Eikö olisi ollut luontevaa, että Daniel, kuten UT:n puolella puhutaan, -
olisi kävellyt kaupungin torilla ja osoittanut taivaaseen sormella:
Jeesuksen nimessä minä käsken, henkivallan on lähdettävä.
Onko tämä se toimintatapa ja toimiiko se näin?
Kuinka meidän pitäisi Danielin opetuksen ja -
Uuden Testamentin valossa käydä tätä hengellistä sotaa?
Olen varovainen ja maltillinen itse tässä.
Puhutaan henkilöistä, jotka metsästää enkeliruhtinaita ja demoneja -
sekä määrittelevät eri kaupunkien ylle eri enkeliruhtinaat ja demonit, -
jotka siellä vaikuttaa.
En minä sitä kiellä, etteikö eri kaupunkien ja valtakuntien yllä -
tänäkin päivänä vaikuttaisi henkivallat, aivan varmasti.
Natsi-Saksa, 30-40-luvuilla, on oikein hyvä esimerkki siitä, -
kuinka korkeakulttuurikansa -
demonisen viettelyksen seurauksena -
ajautuu täydelliseen pimeyteen ja sekasortoon.
Ei tätä voi inhimillisesti selittää.
Siellä on ollut takana voimakkaat henkivallat.
Tässä tullaan taas siihen, että sielläkin oli juutalaiset keskiössä.
Kyllä tämä luku selkeästi meille kuvailee -
juuri tätä todellisuutta, -
että valtakuntien ja kaupunkien takana -
on tietyn tyyppiset henkivoimat vaikuttamassa.
Danielin kirja, luku 10 ja jakeet 12-13, sanoo näin:
Tässä, niin kuin sanoit, -
vuorovaikutus on myös näin, -
että täällä maan päällä tapahtuva rukous, kun se on oikeaa, -
vaikuttaa jotakin.
Nyt me opimme Danielin rukouksesta ainakin neljä asiaa.
Ensimmäinen; jakeessa 12 enkeli sanoi, sinä taivutit sydämesi.
Rukous täytyy olla jotain sellaista, joka lähtee ihmisen sydämestä.
Mitä se tarkoittaa? - No se tarkoittaa sitä, -
että ihminen kokee, antautuu ja sitoutuu rukoilemaan asian puolesta, -
mutta ei niin, että hän saisi jonkun -
hänelle muodostuneen rutiinin suoritettua.
Haukotus, tänä päivänä sain rukoiltua viisi minuuttia ja se meni ohi.
Sydämen rukous on jotain, joka ottaa ihmisen valtaan -
ja hän oikeasti tarkoittaa sitä, mitä rukoilee.
Toinen oli; ymmärrykseen ja nöyryyteen Jumalan edessä.
Tässä paljastuu Danielin motiivi. Hän tunsi olevansa heikko ihminen.
Hän oli nöyrä ja avautui ymmärrykselle ja nöyryydelle Jumalan edessä.
Alkoi etsiä Jumalan tahtoa ja pyrki selvittämään sitä.
Tämä on tärkeä osa rukouksessa, ettemme lähesty suurina sankareina, -
vaan me lähestymme nöyrästi ja pyydämme Jumalalta ymmärrystä.
Autuaita ovat hengessä köyhät, sanoi Jeesus, eikö näin?
Se on niin kuin portti tämän autuuden kokemiseen.
Sitten tulee kolmas; Me löydämme tästä kestävän rukouksen merkityksen.
Daniel oli rukoillut 21 päivää -
ja vasta sen jälkeen tämä enkeliruhtinas pääsi läpi, -
koska he joutuivat taistelemaan hengen maailmoissa -
Persian enkeliruhtinasta vastaan.
Siellä kävi kuhina. Persian enkeliruhtinas ei halunnut, -
että jotain menee läpi, jota Daniel rukoili.
Itse olen miettinyt, mitä olisi tapahtunut, -
jos Daniel olisi lopettanut kahden viikon jälkeen tai 20 päivän jälkeen.
Olisiko tämä jäänyt kokematta?
Joka tapauksessa tämä kertoo meille kestävän rukouksen merkityksestä.
Niilo, tuohon pyydän sinua muutaman sanan sanomaan.
E.M. Bounds on sanonut tällaisen ajatuksen: -
Jumala ei tee mitään, muutoin kuin vastauksena pyhiensä rukouksiin.
Voitko muutamalla ajatuksella avata tätä mysteeriä, -
Kaikkivaltias Jumala, ihminen ja rukous?
Rukous on mysteeri minulle, -
mutta Jumala on jollakin tavalla rajoittanut itsensä siihen yhteistyöhön,
joka Hänellä on omiensa kanssa. Siinä rukous on keskeinen elementti.
Leskivaimo vertaus.
Jeesuksen kertomus leskivaimosta, joka ei anna periksi.
Ja kun ei anna periksi, niin väärämielinen tuomari taipuu.
Elia näki kämmenen kokoisen pilven nousevan merestä, -
mutta hänen piti seitsemän kertaa rukoilla, -
ennen kuin sadepilvi tuli ja siunaus tuli takaisin Israeliin.
Kyllä kestävällä rukouksella on tärkeä merkitys.
Sitten tullaan tähän neljänteen, joka löytyy tästä.
Se on tämä yhteistyö maan ja taivaan välillä, jonka nostit esille.
Asian merkillinen piirre on se, että apostoli Paavali kutsuu, -
me olemme Jumalan työtovereita Jumalan armosta.
Nyt menemme tämän luvun viimeiseen jakeeseen -
ja viimeisen jakeen alkuosaan. Siellä mainitaan salaperäinen totuuden kirja.
Niilo, mistä on kysymys?
Luen tästä, Dan. 10:21.
Nyt enkeli oli tullut paljastamaan Danielille, -
mitä Totuuden kirjaan on kirjoitettu ja seuraavassa luvussa, luvussa 11, -
näemme valtavan määrän historiallisia tapahtumia, -
jotka oli jo Jumalan kirjassa ylhäällä.
Tämä siis tarkoittaa sitä, -
että Jumalalla on tulevaisuus tiedossaan.
Onko se symboliikkaa vai konkretiaa?
Jumalalla on kirja, johon päätapahtumat ovat kirjoitetut.
Meille paljastetaan jotain, mutta siellä on myös monia asioita, -
jotka ovat vain Jumalalle tiedossa.
Jälleen kerran alleviivaan, kun tulemme seuraavaan lukuun, -
että ihmiskunnan historiassa valittu kansa, juutalaiset -
näyttelevät pääosaa.
Vaikka Danielin kirja kertoo pakanavalloista ja valtakunnista, -
niin ne aina kietoutuvat Israeliin ja juutalaisiin.
Jerusalemin kaupunkiin ja Ihanaan maahan.
Joka ei tätä näe, joutuu kyllä minun mielestäni -
aikalailla syrjään Raamatun eskatologiasta.
Siksi, Marko, teemme tänäänkin hyvin, kun rukoilemme rukouksissamme -
myös juutalaisten ja Israelin puolesta.
Kyllä. Kiitos Niilo Närhi. - Kiitoksia.
Rukoile, rukoile kestäväisesti ja riipu Herrassa kiinni.
Kiitos, kun olet seurannut tätä jaksoa -
ja tervetuloa pian mukaan jaksoon numero 11, -
jossa opiskelemme Danielin kirjan lukua 11.
Muista lukea kyseinen luku ennen kuin katsot seuraavan lähetyksen.
Kiitos sinulle ja Jumalan siunausta.
Tekstitys: Sonja Turunen
TV7 tuo evankeliumin rohkaisevaa sanomaa jokaiseen kotiin.
Haluamme tarjota ravitsevaa ohjelmaa vuorokauden ympäri -
sinua kiinnostavista aiheista.
Jos juuri katsomassasi ohjelma oli sinusta kosketettava -
ja haluat nähdä vastaavia jatkossakin, -
voit soittaa tukinumeroon tai antaa lahjasi pankkitilille.
Muista käyttää oikeaa viitenumeroa.
Tiesithän, että TV7 arkista voit katsoa ohjelmia juuri sinulle sopivana aikana.